पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन व पुलिस की ओर से संपूर्ण वीकेंड लॉकडाउन की घोषणा शुक्रवार को की गई थी। साथ में कहा गया था कि वीकेंड लॉकडाउन के दौरान कोई भी व्यक्ति राशन, डेयरी की दुकानों पर नहीं जाएगा। लोग ऑनलाइन या फोन पर ऑर्डर देकर डिलीवरी मंगा सकेंगे। बावजूद इसके लोग शनिवार को लॉकडाउन के दौरान दुकान के बाहर लाइनों में लगे हुए देखे गए।
कुछ दुकानदारों ने दुकान के बाहर लोगों को ज्यादा देर तक खड़ा नहीं होने दिया। लेकिन कुछ दुकानों के बाहर लोगों की लाइनें देखने को मिली। जहां न ही एरिया के तैनात पुलिसकर्मी और न ही प्रशासनिक अधिकारी दिखे। हालांकि शहर में संपूर्ण वीकेंड लॉकडाउन का असर देखने को मिला।
इन सेक्टरों के ये रहे हालात
जिले में लगे थे 30 नाके, शहर में 200 कुल नाके
पुलिस की ओर से जिले में कुल 30 नाके लगाए गए थे। जिनमें से शहर में कुल 11 नाके लगाए गए थे। शहर में एंटर करने वाली सभी गाड़ियों को चेक किया जा रहा था और उनसे पंचकूला में एंटर करने का कारण पूछा जा रहा था।
बेवजह पंचकूला में एंटर करने वाले 200 से ज्यादा लोगों का चालान किया गया, जिसमें मास्क व बिना परमिशन लेटर का चालान किया गया था। यहां तक कि शादियों में जा रहे दूल्हे की गाड़ी को सेक्टर-1/2 डिवाइडिंग रोड पर सेक्टर-2 की ओर रोककर चेकिंग की गई और उसके बाद परमिशन लेटर दिखाने पर उसे छोड़ दिया गया।
लोग ऑनलाइन या फोन पर सामान की डिलीवरी मंगवा सकते हैं
डीसी मुकेश कुमार आहुजा ने बताया कि कंप्लीट वीकेंड लॉकडाउन के दौरान प्रशासनिक व पुलिस अधिकारियों को अलग-अलग एरिया में तैनात किया गया था ताकि लोग घर से बाहर न निकल सकें। यहां तक कि मार्केट की दुकानों से लोग ऑनलाइन या फोन पर सामान की डिलीवरी मंगवा सकते हैं। कुछ जगहों पर लोग घर से बाहर देखे गए लेकिन पुलिस व प्रशासनिक अधिकारी की ओर से उन्हें वापस घर भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn